nanging ora kuwawa mènèhi bukti-bukti sing premana. Suhu hawa terus bervariasi lan saka lokasi sing siji menyang lokasi liyané. Perlu mataun-taun pangamatan iklim kanggo ngéntukaké data-data sing nuduhaké anané kacendherungan (trend) sing jelas. Cathetan ing pungkasan taun 1980-an rada nuduhaké kacenderungan iki, ananging data statistik iki mung sethithik lan ora bisa dipercaya. Stasiun cuaca wiwitané, dumunung cedhak karo laladan kutha saéngga pangukuran suhu hawa bakal diprabawai déning panas sing dipancaraké déning bangunan lan kendharaan lan uga panas sing disimpen déning material bangunan lan dalan. Wiwit taun 1957, data-data dijupuk saka stasiun cuaca sing dipercaya (dumunung adoh saka kutha), sarta saka satelit. Data-data iki mènèhi pangukuran sing luwih akurat, utamané ing 70 persèn lumahing planèt sing katutup segara. Data-data sing luwih akurat iki nuduhaké yèn kacenderungan tambah angeté lumahing Bumi bener-bener kadadéyan. Yèn dideleng ing pungkasan abad ka-20, kacathet yèn sepuluh taun paling anget sajroning satus taun pungkasan kadadéyan sawisé taun 1980, lan telung taun paling panas kadadéyan sawisé taun 1990, kanthi taun 1998 minangka taun kang paling panas. Jroning laporan sing diwetokaké taun 2001,